Модул
Съдържание
Индекс 🔎︎

# Сигурност

Определя настойките на сигурността при записване на документи, при свързване с Уеб и при отваряне на документи, съдържащи макроси.

За достъп до тази команда...

Изберете LibreOffice - PreferencesИнструменти - Настройки - LibreOffice - Сигурност.

Някои настройки не могат да се нулират, след като са редактирани. Или заличете промените ръчно, или щракнете върху Отказ и отворете отново диалоговия прозорец Настройки.

## Настройки и предупреждения за сигурността

Отваря диалоговия прозорец „Настройки и предупреждения за сигурността“.

## Пароли за връзки с Уеб

Можете да въведете главна парола, за да улесните дотъпа до сайтове, които изискват потребителско име и парола.

### Постоянно съхраняване на пароли за връзки с Уеб

Ако е отметнато, LibreOffice ще записва в защитен вид всички пароли, които използвате за достъп до файлове от уебсървъри. След това можете да извличате паролите от списъка, като въведете главната парола.

### Защита с главна парола (препоръчва се)

Отметнете, за да разрешите паролите на всички връзки да бъдат защитени с главна парола.

### Главна парола

Отваря диалоговия прозорец за въвеждане на главната парола.

### Връзки

Пита за главната парола. Ако я въведете правилно, се показва диалоговият прозорец „Съхранена информация за връзка с Уеб“.

Диалоговият прозорец „Съхранена информация за връзка с Уеб“ показва списък на уебсайтове и потребителски имена, които сте въвеждали по-рано. Можете да изберете някой от записите и да го премахнете от списъка. Освен това можете да видите паролата за избрания запис.

## Сигурност на макросите

Служи за задаване нивото на защита при изпълняване на макроси и авторите на макроси, на които имате доверие.

### Сигурност на макросите

Отваря диалога Сигурност на макросите.

## Път за сертификати

Позволява ви да избирате измежду различни местоположения за съхранение на инсталирани ключове, когато подписвате документи във формат ODF или експортирате подписани PDF файлове. (Само в системи, които използват Network Security Services NSS.)

### Сертификат

Отваря диалога Път за сертификати.

## Услуги за времеви печати (TSA)

Позволява ви да поддържате списък с URL на услуги за времеви печати (TSA). Те автоматично издават времеви печати с цифров подпис (RFC 3161), които се използват по желание при експортиране на подписани PDF файлове.

### Услуги за времеви печати (TSA)

Отваря диалоговия прозорец URL на услуги за времеви печати.