Модул
Съдържание
Индекс 🔎︎

# Шрифтове

Замества даден шрифт с избран от вас шрифт. Заместването може да се извършва както само при показване на шрифта на екрана, така и едновременно за екрана и при печатане. То не променя записаните в документа настройки за шрифтове.

Ако желаете, можете да смените подразбирания шрифт за замяна, използван от операционната система при срещане на недостъпен шрифт в документ.

За достъп до тази команда...

Изберете LibreOffice - PreferencesИнструменти - Настройки - LibreOffice - Шрифтове.

Заместването на шрифтове важи и за показването им в потребителския интерфейс на LibreOffice.

Някои настройки не могат да се нулират, след като са редактирани. Или заличете промените ръчно, или щракнете върху Отказ и отворете отново диалоговия прозорец Настройки.

## Използване на таблицата за заместване

Разрешава зададените от вас настройки за заместване на шрифтове.

## Таблица за замяна

Показва оригиналния шрифт и шрифта, който го замества. Изберете Винаги, ако желаете шрифтът да се замества дори ако оригиналът е инсталиран в системата. Изберете Само на екрана, ако желаете шрифтът да се замества само на екрана, но не и при печатане.

Винаги | Само на екрана | Замяна с
отметнато | празно | Заместване на шрифта на екрана и при печатане, независимо дали е инсталиран.
отметнато | отметнато | Заместване на шрифта само на екрана, независимо дали е инсталиран.
празно | отметнато | Заместване на шрифта само на екрана, само ако не е наличен.
празно | празно | Заместване на шрифта на екрана и при печатане, само ако не е наличен.

## Шрифт

Въведете или изберете името на шрифта, който искате да заместите.

## Замяна с

Въведете или изберете името на заместващия шрифт.

## Прилагане

Прилага избраното заместване на шрифт.

Прилагане

## Изтриване

Изтрива избраното заместване на шрифт.

Изтриване

## Настройки на шрифтове за изходен код на HTML и Basic

Изберете името и размера на шрифта за показване на изходен код на HTML и Basic.

### Шрифтове

Изберете шрифта за показване на изходен код на HTML и Basic. Изберете Автоматично за автоматично откриване на подходящ шрифт.

### Само равношироки шрифтове

Отметнете, за да виждате само равношироки шрифтове в списъка Шрифтове .

### Размер

Изберете размер на шрифта за показване на изходен код на HTML и Basic.