Модул
Съдържание
Индекс 🔎︎

# Поставяне

Вмъква съдържанието на клипборда в позицията на курсора, заменяйки избраните текст и обекти, ако има такива.

За достъп до тази команда...

Изберете Редактиране - Поставяне.

CommandCtrl+V

В лентата Стандартни щракнете върху

Поставяне

Натиснете клавиша Enter.

В електронна таблица резултатът от поставянето на диапазон от клетки от клипборда зависи от текущата селекция: ако е избрана само една клетка, диапазонът се поставя с начало тази клетка. Ако маркирате диапазон от клетки, по-широк от този в клипборда, последният ще бъде поставен многократно, за да се запълни избраният диапазон.

### Поставяне от клипборда в LibreOffice Calc

Когато копирате клетка или диапазон в LibreOffice Calc, селекцията се маркира с мигащи тирета около диапазона („бягащ пунктир“), за да се покаже какво е избрано при операцията с клипборда.

Има два начина да поставите съдържанието на клипборда в документ – електронна таблица:

- Ако използвате комбинацията Ctrl+V, иконата Поставяне в лентата с инструменти или командата Редактиране - Поставяне: съдържанието на клипборда се поставя на местоназначението, но остава и в клипборда за по-нататъшни поставяния. Маркировката за копирана селекция остава активна.

- Ако използвате клавиша Enter: съдържанието на клипборда се поставя веднъж и се изчиства. Не е възможно по-нататъшно поставяне. Маркировката за копирана селекция изчезва.

За да деактивирате маркировката за копирана селекция, натиснете клавиша Esc. Съдържанието на клипборда не се изчиства.

LibreOffice поддържа клипборда и при работа с Unix; при това обаче трябва да използвате командите на LibreOffice, например Ctrl+C.