Модул
Съдържание
Индекс 🔎︎

# Позиция

Задава отстъпа, разредката и подравняването за списък с номера или водачи.

За достъп до тази команда...

Изберете Форматиране - Водачи и номерация. Отворете раздела Позиция.

Изберете раздела Инструменти - Номерация на глави - Позиция.

Отворете Стилове - Стилове за списък - контекстно меню на елемент - изберете Нов/Промяна.

Разделът Позиция изглежда различно за документи с новите атрибути за позиция и отстояния, въведени в OpenOffice.org 3.0 (и използвани във всички версии на LibreOffice), и за документи със старите атрибути от версиите преди 3.0. В новата версия се показват полетата „Номерът е следван от“, „Подравняване на номерата“, „Подравняване спрямо“ и „Отстъп от“. В старата версия, която можете да видите за стар списък с номера или водачи, се показват полетата „Отстъп“, „Ширина на номерация“, „Минимално разстояние между номерата и текста“ и „Подравняване на номерата“.

## Ниво

Изберете нивото или нивата, които желаете да промените.

## Номерът е следван от

Изберете какво да следва след номера: табулатор, интервал, край на ред или нищо.

### на

Ако изберете табулатор, можете да въведете неотрицателна стойност за позицията му.

## Подравняване на номерата

Задайте подравняването на символите за номериране в списъка. Изберете „Отляво“, за да подравните началото на символа за номериране точно върху позицията „Подравняване спрямо“. Изберете „Отдясно“, за да подравните края на символа с позицията „Подравняване спрямо“. Изберете „Центрирано“, за да центрирате символа около позицията „Подравняване спрямо“.

Настройката Подравняване на номерата не променя подравняването на абзаца.

## Подравняване спрямо

Въведете разстоянието от лявото поле на страницата, спрямо което да се подравнява символът за номерация.

## Отстъп от

Въведете разстоянието от лявото поле на страницата до началото на всички редове след първия в номерирания абзац.

## Отстъп

Въведете големината на празното пространство между лявото поле на страницата (или левия край на текстовия обект) и левия край на символа за номериране. Ако текущият абзацен стил съдържа отстъп, зададената стойност се добавя към отстъпа.

### Относителен

Отстъпът на текущото ниво е относителен спрямо този на предишното ниво в йерархията.

## Ширина на номерация

Въведете големината на празното пространство между левия край на символа за номериране и левия край на текста.

## Минимален интервал между номера и текста

Въведете минималното разстояние между десния край на символа за номериране и левия край на текста.

## По подразбиране

Връща подразбираните стойности на отстъпа и разстоянията.

## Поле за мостра

Показва мостра на текущия избор.

Теми, свързани с показаната

Подравняване на абзац