Модул
Съдържание
Индекс 🔎︎

# Функции само във VBA

LibreOffice Basic добавя този набор от функции, когато е разрешена поддръжката за VBA.

Тези ексклузивни функции на VBA са разрешени, когато операторът Option VBASupport 1 присъства преди първия макрос в модул на LibreOffice Basic.

## Функции за текст

## Функция AscW [VBA]

Връща стойността в Уникод на първия знак от низов израз.

## Функция ChrW [VBA]

Връща знака от Уникод, съответстващ на зададения знаков код.

## Функция InStrRev [VBA]

Връща позицията на низ в друг низ, започвайки от дясната му страна.

## Функция StrReverse [VBA]

Връща низа с обърнат ред на знаците.

## Финансови функции

## Функция DDB [VBA]

Изчислява амортизацията на актив за зададен период по аритметично дегресивен метод (метод на намаляващата се сума на числата).

## Функция FV [VBA]

Връща бъдещата стойност на инвестиция на базата на периодични постоянни плащания и постоянна лихва.

## Функция IPmt [VBA]

Изчислява периодичното лихвено плащане за инвестиция с регулярни плащания и постоянен лихвен процент.

## Функция IRR [VBA]

Връща вътрешната норма на печалба за инвестиция.

## Функция МIRR [VBA]

Изчислява модифицираната вътрешна норма на печалба на последователност от парични потоци.

## Функция NPer [VBA]

Изчислява броя периоди за заем или инвестиция.

## Функция NPV [VBA]

Изчислява настоящата нетна стойност на инвестиция на базата на дисконтова ставка и поредица от плащания и вземания.

## Функция Pmt [VBA]

Изчислява постоянната периодична вноска за заем или инвестиция.

## Функция PPmt [VBA]

Връща плащането по главницата за даден период за инвестиция на базата на периодични постоянни плащания и постоянна лихва.

## Функция PV [VBA]

Връща настоящата стойност на инвестиция, получена от поредица регулярни плащания.

## Функция Rate [VBA]

Връща лихвения процент на заем или инвестиция.

## Функция SLN [VBA]

Връща амортизацията на актив за един период по линейния метод. Размерът на амортизационните отчисления е постоянен по време на амортизационния срок.

## Функция SYD [VBA]

Изчислява амортизация по метода на снижаващия се остатък.

## Функции за дати и часове

## Функция FormatDateTime [VBA]

Прилага формат за дата и/или час върху израз от тип дата и връща резултата като низ.

## Функция MonthName [VBA]

Функцията MonthName връща локализираното име на месеца по зададен номер на месец.

## Функция WeekdayName [VBA]

Функцията WeekdayName връща името на зададения ден от седмицата.

## Входно-изходни функции

## Функция Input [VBA]

Връща отворения поток от вход или двоичен файл (низ).

## Математически функции

## Функция Round [VBA]

Функцията Round връща число, закръглено до зададения брой цифри.

## Функция FormatNumber [VBA]

Връща низ с числов формат, приложен върху числов израз.

## Функции за обекти

- Me

- RTL