Модул
Съдържание
Индекс 🔎︎

# Персонализация

Можете да персонализирате своето копие на LibreOffice с темите, налични за Mozilla Firefox. Лентата с менюта и лентите с инструменти, закачени в горния и долния край на прозореца, ще показват като фон избраната тема.

Темите за Mozilla Firefox се намират в уебсайта на Mozilla на следния адрес: https://addons.mozilla.org/en-US/firefox/themes/.

Всички съвместими с Firefox теми ще работят в LibreOffice. Не всяка тема обаче ще изглежда добре – ако изображението е твърде пъстро, може да влоши четливостта на иконите и менютата.

За достъп до тази команда...

Изберете LibreOffice - PreferencesИнструменти - Настройки - LibreOffice - Персонализация.

## Теми на Firefox:

Налице са следните възможности:

### Обикновен външен вид, без тема

Фонът на лентите с инструменти наследява настройките за фон на прозорците от работния плот. Такава е подразбираната настройка на LibreOffice.

### Предварително инсталирана тема

Изберете тази възможност, за да използвате някоя от предварително инсталираните теми. Освен подразбираните варианти, системният ви администратор може да е добавил тема по избор при инсталирането на LibreOffice. Тя ще се покаже заедно с тях.

### Собствена тема

Изберете тази възможност, за да отворите диалога „Избор на тема от Firefox“ с още теми.

## Избор на тема от Firefox

Чрез този диалогов прозорец можете да инсталирате определена тема или да прегледате наличните от сайта на Mozilla Firefox.

### Търсене

Въведете текст, който да бъде търсен сред темите от сайта за добавки на Mozilla или поставете адрес на тема, за да я изтеглите директно. За да получите адреса, посетете уебстраницата на темата с браузъра си и копирайте URL, показан в лентата за адрес. После го поставете в полето за търсене в диалоговия прозорец. Щракнете върху Търсене или натиснете Enter, за да я изтеглите и инсталирате в LibreOffice.

### Разглеждане на темите по категория

Показва девет произволно избрани теми според категориите, изписани на бутоните.

Щракнете върху един от петте бутона, за да видите в областта за изображения по-долу девет случайно избрани теми, съответстващи на категорията от бутона.

За да изберете някоя от показаните теми, щракнете върху изображението ѝ и натиснете OK.